**Zapisnik sa sjednice i stručnog sastanka Sekcije mladih HDKM-a**

**Datum održavanja:** 28. travnja 2023.

**Mjesto održavanja:** velika predavaonica NZZJZ „Dr. Andrija Štampar“, Zagreb, Mirogojska cesta 16

Uvodnu riječ održala je prof. dr. sc. Jasmina Vraneš, predsjednica Hrvatskog društva za kliničku mikrobiologiju.

Predavanje pod nazivom „Uvod u tehnologije sekvenciranja novih generacija“ u sklopu projekta *AmReSu Horizon 2020* održao je Josip Ujević, mag. biol. mol.

**Dnevni red:**

1. Plan rada Sekcije mladih HDKM-a za tekuću godinu:

* Dogovoreno je održavanje stručnih predavanja tri puta godišnje; sljedeće predavanje održati će prof. dr. sc. Branka Bedenić na temu rezistencija na antibiotike te doc. dr. sc. Ljiljana Žmak na temu biosigurnosti.
* Sekcija mladih HDKM-a otvara službeni profil na Instagramu.

1. Plan rada Sekcije mladih HDKM-a za sljedeću godinu:

* Organizacija Simpozija Sekcije mladih HDKM-a
* Planiranje novih stručnih predavanja

1. Planiranje Simpozija u organizaciji Sekcije mladih HDKM-a za sljedeću godinu:

* Predložena je i prihvaćena tema Simpozija – Infekcije u imunokompromitiranih bolesnika

1. Zaključci i razno:

* Odobrene su sve tražene kotizacije za Simpozij „Suvremene spoznaje o epidemiologiji, kliničkoj slici, laboratorijskoj dijagnostici, terapiji i prevenciji respiratornih infekcija“ koji će se održati 15. svibnja 2023. u hotelu Dubrovnik.
* Dogovorene su sve točke dnevnog reda.